നിര്ദ്ദേശങ്ങള് സമര്പ്പിച്ചു തിരുവനന്തപുരം: സ്കൂള് തുറക്കുന്ന സാഹചര്യത്തില് വിദ്യാര്ത്ഥികളുടെ രോഗപ്രതിരോധശേഷി ഉറപ്പാക്കുന്നതിന് ആവശ്യമായ മാര്ഗങ്ങള് സ്വീകരിക്കാനുള്ള നിര്ദ്ദേശങ്ങള് ആയുര്വേദ മെഡിക്കല് ഓഫീസേഴ്സ് അസോസിയേഷന് മുഖ്യമന്ത്രി, ആരോഗ്യമന്ത്രി, ആയുഷ് സെക്രട്ടറി, ഭാരതീയ ചികിത്സ വകുപ്പ് ഡയറക്ടര് എന്നിവര്ക്ക് കൈമാറി. വകുപ്പിലെ കൗമാരഭൃത്യം ആയുര്വേദ ബാലചികിത്സ സ്പെഷ്യലിസ്റ്റ് ഡോക്ടര്മാരുടെ നേതൃത്വത്തില് തയ്യാറാക്കിയ പ്രോജക്ട് നിര്ദ്ദേശങ്ങളാണ് സമര്പ്പിച്ചത്. ഇവ നടപ്പാക്കാന് ആവശ്യമായ നടപടി സ്വീകരിക്കണമെന്ന് അസോസിയേഷന് സംസ്ഥാന പ്രസിഡന്റ് ഡോ. ആര്. കൃഷ്ണകുമാര്, ജനറല് സെക്രട്ടറി ഡോ. വി.ജെ. സെബി എന്നിവര് ആവശ്യപ്പെട്ടു.